
ΜέροδΠρώτο 


ΔΥΣΤΟΠΙΑ ΚΑΙ ΝΕΟΦΙΛΕΑΕΥΘΕΡΙΣΜΟΣ 

Η ιστορία του θεάματος (κινηματογράφος, λογοτεχνία, θέατρο κλπ.) 

είναι γεμάτη από παραδείγματα όπου το θέαμα προπαγάνδισε τις 
κυρίαρχες αξίες του πολιτικού συστήματος και προάσπισε την πολιτική της 
κυρίαρχης εξουσίας. Από τις πρώτες κινηματογραφικές ταινίες (όπως «Η Γέννηση 
ενός έθνους» στο οποίο υμνείται η ΚΚΚ) μέχρι τις μέρες μας δεν έχουν αλλάξει και 
πολλά. Απλά αλλάζει η θεματολογία και το οτυλ ανάλογα με τις ανάγκες της 
πολιτικής κατάστασης και τους εχθρούς που πρέπει να πολεμηθούν (εσωτερικούς και 
εξωτερικούς). Έτσι τα τελευταία χρόνια, γέμισε η αμερικανική τηλεόραση με σειρές 
επιστημονικής φαντασίας. Επίσης το Χόλυγουντ γυρίζει συνεχώς ταινίες στις οποίες 
περιγράφεται το σκοτεινό (και όχι το τόσο μακρινό) μέλλον... Κυριαρχεί λοιπόν μία 
επιστημονική φαντασία, η θεματολογία της οποίας όμως κατάγεται από τη σκοτεινή 
θεματολογία της δυοτοπίας (σε αντίθεση με την ουτοπία που παραπέμπει σε κάτι 
ονειρικό) και του ζοφερού μέλλοντος. 

Οι σειρές που προβάλλονται αυτή την εποχή αλλά και η πλειοψηφία των 5θΐ-ίι 
ταινιών που γυρίζονται ακολουθούν το μοτίβο της επιβίωσης σε ακραίες συνθήκες. 
Έτσι, εξωγήινοι εισβάλλουν και τα διαλύουν όλα, ένας ιός απελευθερώνεται και κάνει 
τους ανθρώπους ζόμπι, ενώ στο τελευταίο ΒδίΓηδη (“Τήθ 03 γΙ< ΚηϊςΗΐ Κΐ5θ$”, 2012) το 
ρόλο του κακού επωμίζονται οι αμεσοδημοκράτες που μισούν τους πλούσιους! Το 
κράτος πάντα καταρρέει στις παραπάνω περιπτώσεις (εκτός από, τι σύμπτωση, τον 
αμερικάνικο στρατό όπως στο “ΚβδϊοΙβηΐ ΕνϊΙ: ΚθίΓϊόυΐΐοη” του 2012) και ο πολίτης 
βασίζεται στις δυνάμεις του σε ένα πόλεμο «όλοι εναντίον όλων». 

Επίσης εκμεταλλευόμενοι την περιρρέουσα ατμόσφαιρα διάφοροι εξειδικευμένοι 
συγγραφείς (οι περισσότεροι απόοτρατοι των ειδικών δυνάμεων) έχουν στήσει μία 
επιτυχημένη εκδοτική βιομηχανία όπου τα βιβλία-προΐόντα δίνουν απλόχερα στον 
καταναλωτή-μελλοντικό μαχητή (ίυΙυΓθ 5υη/ΐνοΓ) τα κλειδιά της επιτυχίας-επιβίωσης 
σε έναν κόσμο που όλα καταρρέουν (σεισμοί, εισβολές εξωγήινων, βιολογικός 
πόλεμος, επαναστάσεις κλπ). 


ΡΙΖΕΣ ΤΟΥ ΦΑΙΝΟΜΕΝΟΥ 

Βέβαια και άλλα είδη θεάματος προσφέρονται για προπαγάνδα (πολεμικές ταινίες, 
γουέοτερν κλπ). Ούτε βέβαια όλες οι ταινίες δΐο-ίϊ που βγαίνουν είναι προπαγάνδα. Το 
αντίθετο. Όμως είναι γεγονός ότι το θέμα του «μαύρου» μέλλοντος πουλάει. 

Κοινές συνιοταμένες των παραπάνω (ταινίες καταστροφολογικού 5ΐο-1ι, σειρές και 
βιβλία επιβίωσης κλπ), είναι τα ακόλουθα: 

1) Το κράτος δεν είναι αρκετό να μας προστατεύσει, άρα με υπόγειο τρόπο 
προπαγανδίζεται η ανάγκη για περισσότερο κράτος. Όχι όμως κράτος πρόνοιας 
αλλά το νεοφιλελεύθερο κράτος με την πανίσχυρη αστυνομία και το δυναμικό 
στρατό. Δεν είναι τυχαίος ο σημαντικός ρόλος που διαδραματίζει ο αμερικάνικος 
στρατός στις περισσότερες ταινίες καταστροφολογίας του Χόλυγουντ. 

2) Από τα παραπάνω συνάγεται ότι ο στρατός γίνεται καθεστώς στο μυαλό του 
θεατή έστω και έμμεσα. Άρα δικαιολογείται υποσυνείδητα η χρήση του σε πολέμους 
με Άραβες, τρομοκράτες κλπ. Αυτό λέγεται έμμεση προπαγάνδα. 

3) Η οικογένεια είναι μόνη της ενάντια στους εχθρούς. Η κοινωνία είναι μία φενάκη 
που διαλύεται μόλις το κράτος καταρρεύσει. Όλοι εναντίον όλων. 

Γιατί όμως κυριαρχεί στις μέρες μας τόσο πολύ η καταστροφολογία και η 
θεματολογία του μελλοντικού χάους; Ήταν πάντα τέτοια η θεματολογία της 
επιστημονικής φαντασίας; Το αντίθετο. Έτσι στο παρελθόν κυριαρχούσε συνήθως η 
«θετική» επιστημονική φαντασία (βλέπε Ιούλιο Βερν, Σταρ Τρεκ κλπ) όπου το μέλλον 
ήταν κάτι όμορφο και περιπετειώδες. Ο αντίθετος πόλος βέβαια υπήρχε και τόνιζε 
την ανησυχία για το μέλλον . Η δυοτοπία λοιπόν αποτελεί το παρακλάδι της 
επιστημονικής φαντασίας, που το διακρίνει το έντονο πολιτικό στοιχείο και η 
αμφισβήτηση για ένα χρυσό μέλλον. Σε γενικές γραμμές η δυστοπία καταλήγει να 
είναι το είδος της επιστημονικής φαντασίας που ασχολείται με τον μελλοντικό 
θρίαμβο του κράτους εις βάρος της ελευθερίας των πολιτών και την πλήρη 
αποδόμηση της κοινωνίας υπό το φόβο της εξουσίας. Πολλοί συγγραφείς έχουν 
αοχοληθεί με το είδος αυτό, με πιο επιφανείς τον ΡΗϊΙϊρ ΟϊοΚ και τον ΒειΜ^ΓΐΙ. Το 
πρώτο έργο δυοτοπίας είναι ουσιαστικά το «ννο» (1921) του Ρώσου Υθν 9 θΓν 
ΖΗΓΤίγΗΐΐη. 

Βλέπουμε λοιπόν ότι η νέα μορφή δυοτοπίας λίγα έχει να κάνει με τη δυοτοπία του 
Ζαμιάτιν, του Όργουελ κλπ. Τώρα κακός δεν είναι το κράτος, ούτε η εξουσία. Οι ρίζες 
αυτής της νέας δυοτοπίας πρέπει να αναζητηθούν στις ταινίες του “50 με 
εξωγήινους από τον κόκκινο πλανήτη (αντικομμουνιστική προπαγάνδα). Επίσης σε 
κάποιες δυστοπικές ταινίες των δεκαετιών “70-’80. Πράγματι στα τέλη του “70 και 
στις αρχές του “80 ήταν της μόδας μια δεξιόστροφη δυοτοπία όπου καλοί είναι οι 
δικαστές (δικαστής ΟγθοΙοΙ) και οι μπάτσοι (Ροόοοορ), ενώ η κρατική εξουσία μένει 
σχετικά στο απυρόβλητο, καθώς προστατεύει τους καλούς πολίτες από την 
εγκληματικότητα. Τέλος εμπνέεται από τα θρησκευτικά παρανοϊκά οράματα περί 
τέλους του κόσμου (π.χ. το 2012). 

Είναι γνωστός, όπως ήδη αναφέραμε, ο ρόλος του θεάματος στην προάσπιση των 
πλουτοκρατών και της εκάστοτε εξουσίας. Η νέα μόδα που περιγράψαμε κάθε άλλο 
παρά τυχαία εμφανίστηκε τη σημερινή περίοδο. Οι εσωτερικοί εχθροί (χρέη, 
δημοσιονομικά ελλείμματα, εσωτερική τρομοκρατία, εγκληματικότητα κλπ) πρέπει να 
αντιμετωπιστούν από την κυρίαρχη εξουσία (νεοφιλελεύθερους και πλουτοκράτες). Οι 
απώλειες βέβαια είναι ήδη πολλές και αφορούν τους φτωχούς, αλλά και τη μεσαία 
τάξη που συρρικνώνεται. Ο νεοφιλελευθερισμός όμως που κυριαρχεί πρέπει να βρει 
τη δικαίωσή του και τη δικαιολόγησή του σε πολιτισμικό επίπεδο. Πρέπει με άλλα 
λόγια να πειστούν οι θεατές (μελλοντικά θύματα των οικονομικών πολιτικών) για την 
αναγκαιότητα των κυρίαρχων πολιτικών επιλογών. 

Ο κινηματογράφος και η τηλεόραση παίζουν αυτόν το ρόλο. Ο φανταστικός εχθρός 
της Τν συμβολίζει τα οικονομικά προβλήματα που επιτίθενται καθημερινά στην 
κοινωνία. Επίσης η νεοφιλέλευθερη αντιμετώπιση (;) της οικονομικής κρίσης οδηγεί 
ουσιαστικά στο συμπέρασμα ότι ο καθένας πρέπει να τα βγάλει πέρα μόνος του. Ο 
άνθρωπος πρέπει να μάθει ότι είναι μόνος (χωρίς κρατική προστασία για υγεία και 
φαρμακευτική περίθαλψη, χωρίς πιθανότητες να βρει δουλειά σε έναν κόσμο ανέργων 

κλπ) γιατί οι ανάγκες του έθνους απαιτούν από εκείνον πατριωτικές θυσίες. Ακριβώς 
όπως στις αμερικάνικες σειρές με μοτίβο την επιβίωση. Ο αγώνας επιβίωσης σε μία 
αστική ζούγκλα με εξωγήινους εχθρούς κατακτητές κάλλιστα θα μπορούσε να 
συμβολίζει τον αγώνα ενός ανέργου και αστέγου στην Αθήνα. Ο άνθρωπος είναι 
μόνος απέναντι σε αυτές τις αλλαγές και πρέπει να τις αποδεχτεί. Μπορείς να 
ελπίζεις μόνο στον τίμιο στρατό και στην αστυνομία που θα σε σώσει από τα ζόμπι, 
τους μετεωρίτες κλπ (προπαγάνδα της στρατοκρατορίας). 

Σε μία διαφορετική ανάγνωση το θέαμα προδίδεται άθελά του στους θεατές. Γιατί, 
για αυτούς τους θεατές, που μπορούν τουλάχιστον να διαβάσουν μεταξύ των 
γραμμών, παρουσιάζει παραμορφωμένο αλλά ακόμα αληθινό στους θεατές τον 
σημερινό κόσμο: Η κατάρρευση του καπιταλισμού, όπως τον γνώριζαν μέχρι τώρα 
και η άνοδος του νεοφιλελεύθερου ολοκληρωτισμού αποτυπώνονται στην ουσία 
με την επέλαση της καταστροφολογίας, του 2012 (τέλος του κόσμου), την εισβολή 
των εξωγήινων κλπ. Κακά τα ψέματα. Ο αγώνας της Αγη ΚδηοΙ τώρα δικαιώνεται. 


ΑΥΝ ΚΑΝΟ. Ο ΘΡΙΑΜΒΟΣ ΤΟΥ ΝΕΟΦΙΛΕΛΕΥΘΕΡΙΣΜΟΥ 

Γεννήθηκε στην Αγία Πετρούπολη το 1905 σε μια εύπορη εβραϊκή οικογένεια. Η Ρωσική 
επανάσταση του 1917 αναποδογύρισε βίαια τον κόσμο των ευπόρων στον οποίο 
ανήκε. Το κράτος δήμευσε την επιχείρηση του πατέρα της. Στη μεταεπαναστατική 
Ρωσία του Λένιν, η Αγη ΚδηεΙ δε χωρούσε. Έτσι κατέφυγε στις ΗΠΑ, καταξιώθηκε σαν 
συγγραφέας και έγινε συκοφάντης των κομμουνιστικών και κολεκτιβιστικών αξιών. 
Να τονίσω εδώ ότι δεν είναι η μόνη συγγραφέας επιστημονικής φαντασίας με 
αντικομμουνιστικές απόψεις. Υπήρξε όμως η πιο φανατική. 

Η μεγάλη επιτυχία έρχεται το 1943 με την έκδοση του «ΤΗβ ΕουηΟίηΙιεαεΙ». Το 1957 
γράφει το δυστοπικό «Αΐΐ35 5ΙΐΓυ996<^>^ ττου γίνεται η βίβλος των νεοσυντηριτικών και 
νεοφιλελεύθερων πολιτικών δυνάμεων. Αρέσει όμως πολύ και στους στρατιωτικούς 
κύκλους των ΗΠΑ. Η υπόθεση εκτυλίσσεται σε μια μελλοντική Αμερική, όπου οι πιο 
«δημιουργικές» δυνάμεις της κοινωνίας (επιχειρηματίες, καλλιτέχνες, εφευρέτες) 
απηυδισμένοι από την κρατική παρέμβαση (υψηλή φορολογία, γραφειοκρατία κλπ), 
εγκαταλείπουν τη χώρα και καταφεύγουν σε μια απομονωμένη κοιλάδα με 
αποτέλεσμα την κατάρρευση της κοινωνίας. Οι φτωχοί και οι άνεργοι δεν είναι το 
πρόβλημα της «φιλοσόφου». Σαν μία Ντόρα Μπακογιάνη της επιστημονικής 
φαντασίας προάγει τον ασύδοτο καπιταλισμό. Και τώρα που αυτός ήρθε; Τώρα δεν 
υπάρχει ο μπαμπούλας της Σοβιετικής Ένωσης για να χρησιμοποιηθεί η μετριότατη 
Αγη ΚαηοΙ σαν αντίδοτο στο «βάρβαρο κολεκτιβιστικό κόσμο». Άλλωστε και στη 
Ρωσία καπιταλισμό έχουν και δεν περνάν και τόσο καλά. 

Τώρα λοιπόν τι γίνεται; Βέβαια δεν είναι εύκολο να πεις στου φτωχού τα μούτρα ότι 
τελείωσαν όλα. Ότι το μοντέλο της ΡειηοΙ θριάμβευσε και θα είναι εκείνος για πάντα 
άνεργος. Ότι αυτός δε συγκαταλέγεται στους προικισμένους επιχειρηματίες της 
ΡΕηό και πολύ περισσότερο ότι δεν υπάρχει κοιλάδα. Μπορείς όμως, αν είσαι 
νεοφιλελεύθερος ολοκληρωτιστής, να τον νανουρίζεις με σίριαλ όπου τα ζόμπι 
έρχονται ξανά, το τέλος του κόσμου πλησιάζει (και ας έχει μπει το 2013 πια) κλπ. 

Υ.Γ Η επιρροή των δεξιών αντικομουνιστών 
συγγραφέων δϊο-ίϊ στην αμερικάνικη κοινωνία 
κάθε άλλο παρά μικρή υπήρξε. Αναφέρω 
ενδεικτικά την επιρροή που άσκησε η Αγη Καπά 
σε ένα από τα μεγαλύτερα ροκ γκρουπ τους 
Κυδή. Ειδικότερα οι στίχοι στο κλασσικό 
«2112» έχουν επηρεαστεί από τη «φιλόσοφο». 
Τόνοι μελάνι έχουν χυθεί από ντόπια και 
ξένα ροκ και μέταλ περιοδικά για να 
υπερασπιστούν τους Κυδή από κατηγορίες 
περί ολοκληρωτισμού και να αποδείξουν ότι η 
ΚδηοΙ δεν υπήρξε φασίστρια αλλά οπαδός της 
ελευθερίας(;). Πράγματι δεν υπήρξε φασίστρια 
αλλά ξέχασαν να πουν ότι την ελευθερία την 
αποζητούσε για τα 9θΙεΙβη και τους γοοΙ< 
δΐ3Γδ και όχι για τους φτωχωδιάβολους του 
δυτικού πολιτισμού. 



ΠΑΝΑΓΙΩΤΗΣ ΞΗΡΟΥΧΑΚΗΣ 

ΜέροΒΔεύτερα 


ΑΟΥΓΚΟΥΣΤΟ ΣΑΝΤΙΝΟ (1895 - 1934) 

Νίκαραγουανός επαναστάτης που ηγήθηκε της εξέγερσης εναντίον 

της αμερικανικής στρατιωτικής κατοχής της Νικαράγουας μεταξύ 
1927 και 1933. Θεωρείται ήρωας σε ένα μεγάλο μέρος της Λατινικής Αμερικής, όπου 
έγινε ένα σύμβολο της αντίστασης στην κυριαρχία των Ηνωμένων Πολιτειών. 

Ο δ^ηεΐϊηο το 1921 προσπάθησε να σκοτώσει τον 039006110 Κϊν3$, το γιο ενός 
συντηρητικού αστού που είχε κάνει υποτιμητικά σχόλια για τη μητέρα του. Ο Σαντίνο 
διέφυγε εκτός Νικαράγουας για να ξεφύγει 
και κατέληξε στο Μεξικό όπου η μεξικάνικη 
επανάσταση βρισκόταν στο τέλος της. 

Εκεί ο Σαντίνο επηρεάζεται από τη «δθνθηΐΗ 
□3ν ΑϋνβηΐϊδΙδ», διάφορους προοδευτικούς 
και επαναστάτες καθολικούς, το αντι- 
ιμπεριαλιστικό κίνημα, αλλά και τον 
αναρχισμό που τότε ήταν πολύ ισχυρός στο 
Μεξικό (βλέπε την επαναστατική εποποιία 
του Ζαπάτα). Η βασική ιδεολογία που θα 
σημαδέψει την ιδεολογία του πάντως είναι 
το ίη( 1 ί 96 ηίδηΊθ που δοξάζει την κληρονομιά 
των αυτοχθόνων της Λατινικής Αμερικής 
ενάντια στους Ιμπεριαλιστές και τους 
αποικιοκράτες. Ο Σαντίνο είδε τον αγώνα 
του κατά των ΗΠΑ σε ευρύτερα πλαίσια (όχι 
μόνο για την Νικαράγουα, αλλά έναν αγώνα 
ολόκληρης της Λατινικής Αμερικής ενάντια 
στην αποικιοκρατία). Επέστρεψε στη 
Νικαράγουα το 1926. 1895 - (|* —1934 

Σύντομα ξεκίνησε η εξέγερση ενάντια στο καθεστώς και ο Σαντίνο οργάνωσε τη δική 
του αντάρτικη ομάδα ενάντια στους ντόπιους καταπιεστές και στους αμερικάνους 
πεζοναύτες. Οι αντάρτες του Σαντίνο αποτελούνταν από αγρότες και εργάτες που 
πολέμησαν με μαχαίρια και αυτοσχέδιες βόμβες. Πολλοί είδαν τον Σαντίνο σαν 
προασπιστή των ταπεινών και των εκμεταλλευμένων στη Νικαράγουα αλλά και σε 
όλη τη Λατινική Αμερική. Στήθηκε μάλιστα και δίκτυο ενίσχυσης του αγώνα του στις 
γύρω χώρες. Τον αγώνα του Σαντίνο ενίσχυσε όμως και η Σοβιετική Ένωση. Οι 
εξελίξεις όμως δεν ήταν πάντα καλές. Ηττήθηκε αρκετές φορές, αλλά δεν πιάστηκε 
ποτέ. Κατάφερε να ξεφύγει στο Μεξικό. 

Εκεί έγινε μέλος της Μαγνητικής-Πνευματιστικής Σχολής της Παγκόσμιας 
Κομμούνας (ΕΜΕΟυ). Η τελευταία ιδρύθηκε στο Μπουένος Άιρες το 1911 από τον 
^ο^ 9 υίη ΤγιποηοΙο. Η ΕΜΕΟΙΙ αναμείγνυε τα πολιτικά ιδεώδη του αναρχισμού με την 
κοσμολογία, απορρίπτοντας τόσο τον καπιταλισμό όσο και τον μπολσεβικισμό. 
Αντίθετα πρέσβευε ότι από τις πολιτικές συγκρούσεις του 20ου αιώνα, θα προκύψει η 
δημιουργία της «καθολικής κοινότητας», στην οποία η ιδιωτική ιδιοκτησία και το 
κράτος θα πρέπει να καταργηθούν, το μίσος που προκαλείται από ψευδείς θρησκείες 
θα εξαφανιστεί και όλη η ανθρωπότητα θα γίνει ένας λαός (Ισπανικός) και θα μιλά 
μία γλώσσα (ισπανικά). 

ο Σαντίνο έκανε τον ΤγιποηοΙο έναν από τους επίσημους αντιπροσώπους του 
κινήματός του. Επίσης εκείνη την περίοδο έδειξε δυσπιστία σε κομμουνιστή 
συνεργάτη του που πίστευε ότι τον κατασκόπευε για λογαριασμό των κομμουνιστών. 
Το Φεβρουάριο του 1931 εκδόθηκε από το Σαντίνο το "Μανιφέστο του Φωτός και 
της Αλήθειας" του όπου φαίνεται να διακατέχεται από έναν επαναστατικό χιλιασμό. 

Την ίδια χρονιά επιστρέφει στη χώρα του, όπου συνεχίζει το αντάρτικο με επιτυχία 
μέχρι το θάνατό του. Ο Σαντίνο ασπαζόταν (εκτός από τις θρησκευτικές αντιλήψεις 
που ήδη αναφέραμε) ένα περίεργο μείγμα αναρχο-κομμουνισμού και 
αναρχοσυνδικαλισμού. Παρά τις πολιτικές αδυναμίες του, ο Σαντίνο κινούνταν 
σταθερά προς τα αριστερά σε αντίθεση με άλλα αντάρτικα της εποχής που παρά 
το γεγονός ότι πολεμούσαν το καθεστώς της Νικαράγουας δεν είχαν αριστερό 
προσανατολισμό. Ο στρατός του Σαντίνο είχε υιοθετήσει την κόκκινη και μαύρη 
σημαία (σημαία των αναρχικών). Στις ζώνες που έλεγχαν οι αντάρτες του, δίνονταν 
ολοένα και μεγαλύτερη έμφαση στην οργάνωση αγροτικών συνεταιρισμών. Το 1933 
οι αμερικάνοι πεζοναύτες αποχωρούν. Το 1934 όμως ο Σαντίνο δολοφονείται 
κατόπιν εντολής του Διοικητή της Εθνοφρουράς, στρατηγού Αναστάσιο Σομόζα ο 
οποίος και εγκαινιάζει το 1937 μία νέα περίοδο δικτατορίας για την πολύπαθη 
χώρα. Μετά τη δολοφονία του Σαντίνο οι συνεταιρισμοί που το αντάρτικό του είχε 
δημιουργήσει διαλύθηκαν από το στρατηγό Σομόζα. Η δυναστεία Σομόζα θα 
κυβερνήσει τη Νικαράγουα με τις ευλογίες των ΗΠΑ μέχρι το 1979. 


Η ΚΛΗΡΟΝΟΜΙΑ ΤΟΥ ΣΑΝΤΙΝΟ 


Το Μέτωπο Εθνικής Απελευθέρωσης Σαντινίστας το οποίο υπήρξε μαρξιστικό 
κίνημα ανέτρεψε την κυβέρνηση Σομόζα το 1979 και κατέλαβε την εξουσία. 

Ακολούθησε εμφύλιος με τους 
χρηματοδοτούμενους από τις ΗΠΑ 
Κόντρας αλλά και κάποιες 
ινδιάνικες φυλές που αποζητούσαν 
περισσότερη αυτονομία από τους 
Σαντινίστας. Τελικά ο εμφύλιος 
έληξε με τις εκλογές του 1990. Οι 
Σαντινίστας έχασαν. Πάραυτα 
παραμένουν ένα ισχυρό πολιτικό 
κόμμα με ισχύ στην πολιτική και 
κοινωνική ζωή της Νικαράγουας 
ακόμα και σήμερα. 

Πήραν το όνομά τους από τον Σαντίνο. Επίσης η σημαία που επέλεξαν ήταν 
κοκκινόμαυρη προφανώς για να δηλώσουν ότι συνεχίζουν τον αγώνα του Σαντίνο. 

Να τονίσουμε σε αυτό το σημείο ότι τις τελευταίες δεκαετίες, τα αντάρτικα της 
λατινικής Αμερικής επιλέγουν να παίρνουν το όνομα τους από κάποια εμβληματική 
και αποδεκτή λαϊκή φιγούρα (άσχετα αν συμφωνούν απόλυτα με την ιδεολογία της) 
για να συσπειρώσουν το λαό γύρω τους. Έτσι οι μαρξιστές Τουπαμάρος πήραν το 

όνομα τους από τον επαναστάτη αυτοκράτορα των Ίνκας Τουπακ Αμάρου, οι 
Σαντινιστας από τον αναρχιζοντα Σαντίνο κλπ . Μία από τις λίγες συνεπείς 
ιδεολογικές αναφορ[ες ήταν αυτή των Ζαπατίστας οι οποίοι βρίσκονται κοντά στα 
αναρχικά πιστεύω του Ζαπάτα. 

Όπως και να έχει, αν και το κίνημα του Σαντίνο ηττήθηκε , η επιρροή του σε 
ιδεολογικό επίπεδο υπήρξε τεράστια. Μοιάζει η περίπτωσή του με εκείνη του Ζαπάτα 
και του Νέστορ Μάχνο. Έτσι οι μετέπειτα επαναστάτες πέτυχαν νίκες σημαντικές 
(πολιτικές, στρατιωτικές κλπ) επηρεασμένοι από το όραμά του και τις ιδέες του. 
Ειδικότερα πρέπει να σημειωθεί ότι σε στρατηγικό επίπεδο, ο Σαντίνο επηρέασε τους 
μετέπειτα επαναστάτες, όπως πχ τον Κάστρο, οι οποίοι διδάχτηκαν από τον 
τρόπο που ο εκείνος διεξήγαγε το αντάρτικό του. Σε διάφορα μετέπειτα αντάρτικα 
(όπως εκείνο της Κούβας αλλά και των Σαντινίστας δόθηκε έμφαση στις αγροτικές 
περιοχές. Έτσι οι περισσότεροι αντάρτες υπήρξαν φτωχοί αγρότες και γενική 
πεποίθηση υπήρξε ότι η επανάσταση θα ξεκινήσει από την ύπαιθρο. Ο Σαντίνο 
σήμερα είναι θρύλος στη Νικαράγουα. 


ΠΑΝΑΓΙΩΤΗΣ ΞΗΡΟΥΧΑΚΗΣ 


ΒΙΒΛΙΟΓΡΑΦΙΑ 

Ηοεΐ 9 θ$, Ο. 0. (1986). ΙηίθΙΙθοίυδΙ ίουπόδΐΐοηδ οί Ιΐιβ Νΐθ3Γ39υ3η ΓβνοΙυΙϊοη. ΑυδΙϊη: 
υηΐνθΓ5ΪΙγ 0ίΤθΧ35 Ργθ55. 

ήΐΐρ://ΐή65η5ΓθΙΐΐ5ΐΙΙΐ3Γ9Γγ.ΟΓα/Ιίί)Γ9Γν/ννθΓΐ<6Γ5-5θΙϊθΐ9ΓΪΐγ-ί'6θΐ6Γ5ΐϊθη-3ηΐί-ϊηΐρ6ΓΪ5ΐΪ5ΐ- 

5ΐΓυααΐ65.ιπυ56 

Ιιΐ:ΐ:ρ://νννννν.5ΐΓυ99ΐ6.νν5/155065/νν5Γ/5ΐ'9ΐΐ5η/ρ9ηιννΐ/5ηΐϋΓηρ.ΙιΐηιΙ 

Ιιΐ:ΐ:ρ://5η5ΓθΙιί5ΐ:η6νν5.θΓα/0006/4315 
Ιιΐΐρ://νννννν.ΐΐ5χοειΐ5-ίηΐ.θΓ9/Γη9ηϋ'65ΐ6.εί5ρ?ΐ9 5ίΐ=6ΐ 

Τζολ (1975),"Αναρχικοί",εκδόσεις Επίκουρος 
Ιιΐΐρ://6η.ννίΙ<ίρ6θΙί3.θΓα/ννίΙ<ί/Αυαυ5ΐο 0%03%Α953Γ 5&ηοΙίηο 

ΜέραεΤριτα 


ΑΝΤΙ-ΖΑΜ ΑΚΤ 


1.ΚΙΝΕΖΙΚΗ ΠΟΙΗΣΗ 


ΡΙαγιηοΒϊΙ 

ΡΙα]/ηηοΙ)ίΙ είναι τα όνειρα 
που αφήσαμε πίσω 
αλλά ποτέ δεν ξεχύσαμε 

ΡΙα;/ηποδίΙ είναι η 
αγνότητα της ψυχής μας, 

ΡΙαγηηοόίΙ είναι ο μαγικός μας κόσμος, 
ο άλλος μας εαυτός 

ΡΙαγηηοδίΙ είναι ο παιδικός μας φίλος, 
ο αιώνιος σύντροφος 

ΡΙαγηποδίΙ είναι το 
χαμόγελο που διαρκεί για πάντα, 
η ελπίδα μας. 

ΚΙΝΕΖΟΣ 


2. ΕΙΚΑΣΤΙΚΗ ΤΕΧΝΗ 

Στο ΖΑΜ κατά καιρούς έχουν συμμετάσχει διάφοροι εικαστικοί (αντί) καλλιτέχνες. Σε 
συνέχεια της παρουσίασής τους, το τεύχος αυτό αφιερώνεται στους 33Γθί1οΙ και 
ΒείίΓει. 

Ο δΒΓοίΙοΙ είναι από τους σημαντικότερους καλλιτέχνες που εντάσσονται στο ΖΑΜ. 
Κύριες επιρροές του έργου του είναι ο ντανταϊσμός, η ποπ αρτ, ο σοβιετικός 
ρεαλισμός, και η βρετανική εικαστική τέχνη. Τον Φεβρουάριο του 2010 παρουσίασε 
τα έργα του στο φεστιβάλ του ΖΑΜ στον ελεύθερο κοινωνικό χώρο “ΝοδοίΓΟδ”, ενώ τον 
Μάιο του 2010 και 2011 συμμετείχε στο Β-ΡΕ5Τ που οργάνωσε η εφημερίδα 
“Βαβυλωνία” στη Σχολή Καλών Τεχνών Αθήνας. 

Τα έργα του, δοσμένα με ένταση και πολυχρωμία, αποτελούν καυστικά σχόλια σε 
κυρίαρχες ιδέες και παραστάσεις. Κύρια τεχνοτροπία είναι το κολλάζ, η μίξη 
στοιχείων από έργα ζωγραφικής, αρχιτεκτονικής και φωτογραφίας, που τα 
περικλείουν καταστάσεις της επικαιρότητας. Στη θεματολογία του συναντάται συχνά 
ο Μινώταυρος και οι ενδεχόμενες προεκτάσεις του μύθου αυτού στη σύγχρονη ζωή. 

τέλος, απολαμβάνει την δημιουργικότητα της δουλειάς του, ως ΟΓθειΐΐνθ εΐΓΐ οΙϊγθοϊογ 
του ΖΟ. 



ηΒγοΠοϊ 2010 33Γθί1οΐ 2010 


Ο 5θΙΐΓ3 ασχολειται κυρίως με 9ί·3ί^1ΐ· 
Είναι επηρεασμένος από την πολιτική 
αντικουλτουρα των καταστασιακών. Στο 
έργο του συνδυάζει την αισθητική του 
Ιΐθ3νγ ιπθίδΐ με την κουλτούρα των 
Μάνγκα. Έχει φτιάξει εξώφυλλα για τις 
μουσικές συλλογές ΖΑΜ. 



5θ«γ3 (2012) 

,ί^Γα-ΐΌ/ο οΜα' 'Τίΐο, 











ΠΑΡΟΥΣΙΑΣΗ ΒΙΒΑΙΩΝ ΚΑΙ ΕΝΤΥΠΩΝ 


ΜέραεΤέταρτο 


“Γεώργιος Νέγρος. Ο τίγρης του Αιγαίου” 


Τέος Ρόμβος. Εκδόσεις, Πανοπτικόν, 2012 

Ο Τέος Ρόμβος λέει για το βιβλίο του: «Οδηγήθηκα στη συγγραφή ενός βιβλίου για τη ζωή των πειρατών 
έχοντας κατά νου τη γοητεία που είχαν ασκήσει πάνω μου, σαν παιδί, οι περιπέτειες αυτών των ανθρώπων της 
θάλασσας και που φάνταζαν στα μάτια μου σαν ένα ταξίδι προς την Ελευθερία. 0 πειρατής Γεώργιος Νέγρος ήταν 
πρόσωπο υπαρκτό. Γεννήθηκε το 1807 στο Βαθύ Σάμου και έδρασε στο Αιγαίο από το 1840 μέχρι το 1851 οπότε τον 
ξεκάνανε. Για το γράψιμο του βιβλίου χρειάστηκαν έρευνες πολλές και άπειρα διαβάσματα και στοχασμοί, ώσπου να 
κατανοήσω και να συμπεράνω κάτι που ίσως όλοι εσείς το ξέρατε από την αρχή. Ότι η προσωπική και η κοινωνική 
απελευθέρωση μπορεί να είναι τα ζητούμενα αλλά και γω σαν έλλογο ον δεν δύναμαι να εξωραΐζω και να εγκωμιάζω 
τη βία και το έγκλημα.» 


Ενδιαφέρουσα δουλειά για ένα θέμα που δεν είναι αρκετά γνωστό: Την πειρατεία στο 
Αιγαίο σε όλες τις προεκτάσεις της (θρησκευτικές, πολιτικές κλπ). 


Κινέζος 


“Οι Αφρικανοί στην Κρήτη: Χαλικούτες” 

Χαρίδημος Ανδ. Παπαδάκης, Γραφικές Τέχνες Καραγιαννάκη, 2008 

Ξέρατε για τους Αφρικανούς Κρητικούς; Για το βενετικό άγαλμα στο Ηράκλειο που το 
έβαφαν μαύρο και το λάτρευαν; Οι λεγόμενοι Χαλικούτηδες. Έφυγαν πια όλοι μετά την 
Κρητική επανάσταση. Έμεινε τίποτα από αυτούς; Ένα βιβλίο που δε γράφτηκε από 
τους περισπούδαστους ακαδημαϊκούς μας ! Αυτοί ασχολούνται με πιο σοβαρά 
θέματα... Αγεωγράφητα θέματα (όπως και η περίπτωση του Νέγρη που είδαμε πριν) 
που παρουσιάζονται από ανθρώπους με μόνο κίνητρο το μεράκι. Ευτυχώς δηλαδή 
που υπάρχουν και αυτοί, πριν οι ιστορίες και τα πρόσωπα αυτά χαθούν για πάντα 
στη λήθη του μηντιακού μας πολιτισμού. 


Περιοδικό “Βαβυλωνία” 

Αντιεξουστική κίνηση 

Το περιοδικό αυτό εκδίδεται από την Αντιεξουσιαστική κίνηση και είναι διμηνιαίο. 
Στην ουσία είναι η συνέχεια της μηνιαίας εφημερίδας Βαβυλωνίας. Το σημαντικό με 
αυτό το περιοδικό είναι η ποικιλία θεμάτων (πολιτικά, κοινωνικά, καλλιτεχνικά) και ο 
τρόπος που παρουσιάζονται. Επίσης στο περιοδικό παρουσιάζονται διάφορες 
απόψεις από τον ευρύτερο αριστερό και αντιεξουσιαστικό χώρο. Σε σχέση λοιπόν με 
αρκετά αντιεξουσιαστικά περιοδικά τα οποία δυστυχώς διακατέχονται από έναν 
δογματικό λόγο, το συγκεκριμένο περιοδικό φαίνεται να την «ψάχνει» ακόμα και αυτό 
είναι από μόνο του πολύ σημαντικό. Εν κατακλείδι είναι ένα περιοδικό που μπορεί να 
το διαβάσει και κάποιος που δε συμφωνεί με την αντιεξουσία ή την άμεση 
δημοκρατία και να προβληματιστεί, να βρει τροφή για σκέψη. 


ΕΚΤΟΡΑΣ 

ΠΡΟΗΓΟΥΜΕΝΑ ΤΕΥΧΗ 


ΖθΓΟ 06Ο9Γ3ρΗί€ νοΙ.6 

Περιέχει: 

1. Ευέλικτη παραγωγη-Άτυπη εργασία, Ευέλικτη διακυβέρνηση- 
Άτυπη δημοκρατία 

2. Δυστοπια και Τιμωρία 

3. Αντι-τέχνη του Ζ.Α.Μ. 



Κατεβάστε το σε ρϋί από εδώ: Ηΐΐρ://\Λ/\Λ/νν·ηΐ6€ΐΐ3ίΐΓ6·θοηι/?7ΐ3ηι2ρίυ7x83046 


ΖθΓΟ 06Ο9Γ3ρΗίθ νοΙ.7 

Περιέχει: 

1. Θρησκεία και Εξέγερση 

2. Συνέντευξη Συνθετικών 

3. Αντι-τέχνη του Ζ.Α.Μ. 

4. Βιβλιοπαρουσίαση 



■. ΚΥΚΛΟΦΟΡΕΙ ΑΠΟ ΤΟ ΖΕΒΟ ΑΡΤΙ3ΤΙ0 ΜΟνΕΜΕΝΤ 


Κατεβάστε το σε ρόί από εδώ: Ιιΐΐρ://νννννν.ιπ6θΙϊ3ΐΐΓ6.οοηι/νί6νν/?ο|ηιί)θΓΐ<ρχ3η1ζρΙΙ 


ΖθΓΟ 0θΟ9Γ3ρΐΊί€ νοΙ.8 


Περιέχει: 

1. Ουτοπικοί Σοσιαλιστές 

2. Η Επίδραση της Αναρχικής Ιδεολογίας στο Κίνημα του Ντανταϊσμού 

3. Δυστοπία 3ο Αφιέρωμα 

4. Αντι-τέχνη του Ζ.Α.Μ. 

5. Βιβλιοπαρουσίαση 



Κατεβάστε το σε ρόί από εδώ: Ιιΐΐρ://\Λ/νννν.Γη 6 θΙϊ 3 ΐΐΓ 6 . 6 θΓη/νϊ 6 νν/? 3 ν 9 Γηη 7 ζ 25 ] 6 ο]] 


ΖΕΡΟ ΑΡΤΙδΤΙΟ ΜΟνΕΜΕΝΤ 













